ÕHUPÜSSI TEHNIKAD

 W.Krilling (USA)

 SHOOTING FOR GOLD

Laskeasendi põhimõtted on ühesugused nii õhupüssist kui ka kal. 5,6 püssist laskmises. Õhupüssi puhul peab laskur teadma ja arvesse võtma mõningaid iseloomulikke erinevusi.

1. Üks esmajoones märgatav erinevus on see, et märkleht on proportsionaalselt suurem. See asjaolu eeldab suuremat püssikirpu ning laskuri kohanemist suurema märgiga.
2. Kuuli liikumiskiirus õhupüssis on ligikaudu kaks korda väiksem kui kal. 5,6 püssis. Kuul liigub rauas kaks korda kauem ning seetõttu mõjub tulemusele mistahes lihaspingestuse muudatus, ka parema käe või põse surve väikesed muudatused.
3. Mõne firma püssi vinnastamine võib olla raskevõitu ja nõuab füüsilist pingutust. Seetõttu peaks laskur püssi uuesti vinnastama kohe peale lasku.
4. Püssi laadimine peaks toimuma peale märklehe vahetamist (pabermärklehtede korral).Laadimine (kuuli rauda panek) ei ole raske töö ja annab ühtlasi laskurile võimaluse puhata enne järgmise lasu juurde asumist.
5. Laadimisel kontrolli kuuli, veeretades seda näppude vahel (et ei oleks lopergune). Pane kuul rauda alati sama kaugele.
6. Õhupüssist laskmise juures on lõdvestumine väga tähtis. Püss on kergem ja kuul liigub rauas kauem, seetõttu iga muudatus lihaspingestuses mõjub sooritusele halvasti.
7. Laskuri mõtted peavad olema õhupüssi tulemuste tasemel ja ta ei või seda võrrelda 50 m. tulemustega. Õhupüssis tuleb 10 silma märksa lihtsamalt ja laskur peab seadma oma eesmärke vastavalt.
8. Crossman CO2 õhupüssid on sobivad kolme asendi treeninguks kodustes tingimustes, seda eelkõige lihtsa vinnastuse poolest, mis ei häiri asendit ja see on ühtlasi ka kõige odavam treeningmeetod.